जुनियर ब्याडमिन्टन सुरु
योनेक्स सनराइज सव जुनियर च्यालेन्ज कप ब्याडमिन्टन प्रतियोगिता बिहिबार सुरु भएको छ । आर्मीका रिजन थापा मगर र अन्तर्राष्ट्रिय ब्याडमिन्टन विकास केन्द्रका अक्षत ढुंगेल यू–१३ को अन्तिम १६ मा पुगेका छन् ।
काठमाडौँ — योनेक्स सनराइज सव जुनियर च्यालेन्ज कप ब्याडमिन्टन प्रतियोगिता बिहिबार सुरु भएको छ । आर्मीका रिजन थापा मगर र अन्तर्राष्ट्रिय ब्याडमिन्टन विकास केन्द्रका अक्षत ढुंगेल यू–१३ को अन्तिम १६ मा पुगेका छन् ।यू–११ तर्फ एसबीएका आदित्य थारु, कपिलवस्तुका विराट बस्नेत, महाबौद्धका आरभ शाक्य र ललितपुरका प्रशान्त बुढाथोकी अन्तिम आठमा पुगे ।मनमैंजुस्थित ब्याडमिन्टन एकेडेमीमा चार दिन चल्ने प्रतियोगितामा यू–११, यू–१३, यू–१५ विधामा जिल्ला/क्लबका गरी ८६ खेलाडीले प्रतिस्पर्धा गरिरहेका छन् ।बालबालिकालाई ब्याडमिन्टनप्रति आकर्षित गर्दै राष्ट्रिय खेलाडी उत्पादन गर्ने मुख्य उद्देश्य प्रतियोगिता गरिएको आयोजक योनेक्सको आधिकारिक बिक्रेता इनास इन्टरप्राइजेजले जनाएको छ । 